- Carita Mula-Mula
- ←
- 10
- →

10
Noh deng Yafet pung turunan
1 Abis banjer, ju Noh pung ana-ana dong dapa turunan. Andia turunan dari Sem, Yafet deng Ham.
2-5 Yafet pung turunan, andia, Gomer, Magog, Madai, Yawan, Tubal, Mesek deng Tiras. Satu-satu deng dong pung bahasa, dong pung suku, deng dong pung tana sandiri.
Gomer pung turunan, andia, Askenas, Rifat deng Togarma.
Yawan pung turunan, andia, Elisa, Tarsis, orang-orang Kitim, deng Dodanim* Ada tulisan tua saparu bilang ‘Rodanim’. yang tenga di pinggir-pinggir pante.
Ham pung turunan
6 Ham pung turunan, andia, Kus, Misraim, Put, deng Kanaꞌan.† Kus tu, andia ‘Etiopia’. Misraim, andia ‘Masir’.
7 Kus pung turunan, andia, Seba, Hawila, Sabta, Raema deng Sabteka.
Raema pung turunan, andia, Syeba deng Dedan.
8 Kus pung ana laki-laki sang Nimrod. Dia tu, panglima paráng partama yang hebat. 9 Dia pung hebat datang dari TUHAN, sampe dia ju jadi tukang buru binatang yang paling jago. Andia ko orang biasa omong bilang, “Biar ko lu jadi tukang buru binatang yang jago sama ke Nimrod, yang dapa dia pung hebat dari TUHAN.” 10 Mula-mula dia pung daꞌera mulai dari Babel, Erek Akad, deng Kalne. Dong samua ada di Sinear.‡ Sinear tu, Babel pung nama laen. Sakarang, itu tampa tu, ada di Iran deng Irak. 11 Dari situ, dia kuasa tamba Asyur. Ais ju dia kasi bangun kota Niniwe, Rehobot-Ir, Kala, 12 deng Resen, yang ada di Niniwe deng Kala pung teng-tenga. Samua tu, kota-kota bésar.
13 Misraim pung turunan, andia, orang-orang Ludim, Anamim, Lehabim, Naftuhim, 14 Patrusim, Kasluhim, deng Kaftorim. Orang Kasluhim tu, andia orang Filistin dong pung nene-moyang.
15 Kanaꞌan pung ana sulung, andia, Sidon. Kanaꞌan ju jadi nene-moyang dari orang-orang Het, 16 Yebusi, Amori, Girgasi, 17 Hiwi, Arki, Sini, 18 Arwadi, Semari, deng Hamati.
Kanaꞌan pung turunan dong tasiram jao-jao 19 sampe dong pung batas-batas tana mulai dari Sidon tarús pi Gerar, sampe di Gasa. Dari situ pi Sodom, Gomora, Adma, deng Seboim, sampe di Lasa.
20 Dong samua tu, Ham pung turunan. Satu-satu deng dong pung bahasa, dong pung suku, deng dong pung tana sandiri.
Sem pung turunan
21 Yafet pung kaka Sem, jadi orang Eber dong pung nene-moyang.§ Ada orang yang pintar saparu bilang Eber tu, andia ‘Ibrani’.
22 Sem pung turunan, andia, Elam, Asyur, Arpaksad, Lud deng Aram.
23 Aram pung turunan, andia, orang-orang Us, Hul, Geter deng Mas.** Mas pung nama laen, ‘Mesek’.
24 Arpaksad pung ana, Sela. Sela pung ana, Eber.
25 Eber dapa dua ana laki-laki. Yang sulung, dapa nama Pelek (yang dia pung arti ‘tabagi-bagi’), tagal itu waktu, orang dong tabagi-bagi di dunya. Dia pung adi, nama Yoktan.
26 Yoktan pung turunan, andia, Almodad, Selef, Hasar-Mawet, Yera, 27 Hadoram, Usal, Dikla, 28 Obal, Abimael, Syeba, 29 Ofir, Hawila, deng Yobab. Dong samua ni, Yoktan pung turunan.
30 Dong pung tampa tenga tu, mulai dari Mesa, tarús sampe di Sefar, andia tampa bagunung-bagunung di sablá matahari nae.
31 Dong samua tu, Sem pung turunan. Satu-satu deng dong pung bahasa, dong pung suku, deng dong pung tana sandiri.
32 Itu samua tu, Noh pung turunan, satu-satu deng dia pung suku sandiri-sandiri. Waktu banjer bésar abis, dong ni yang tasiram bekin ponu dunya.

- Carita Mula-Mula
- ←
- 10
- →

*10:2-5: Ada tulisan tua saparu bilang ‘Rodanim’.

†10:6: Kus tu, andia ‘Etiopia’. Misraim, andia ‘Masir’.

‡10:10: Sinear tu, Babel pung nama laen. Sakarang, itu tampa tu, ada di Iran deng Irak.

§10:21: Ada orang yang pintar saparu bilang Eber tu, andia ‘Ibrani’.

**10:23: Mas pung nama laen, ‘Mesek’.

© 2007 Unit Bahasa dan Budaya